12. ฐานะการเงินและผลการดำเนินงาน

  12.1 งบการเงิน

  (ก) สรุปรายงานการสอบบัญชี

  ผู้สอบบัญชีได้แสดงความเห็นในรายงานการสอบบัญชีแบบไม่มีเงื่อนไข

ในรอบระยะเวลา 3 ปีที่ผ่านมา

(2) ตารางสรุปงบการเงินรวม

[]

[]

[]

[]

[]

(3) อัตราส่วนทางการเงินที่สำคัญ

[]

  12.2 คำอธิบายและการวิเคราะห์ฐานะการเงินและผลการดำเนินงาน

(1) ผลการปฏิบัติตามแผนการดำเนินธุรกิจ

  ในปี 2551 กลุ่มบริษัทได้มีการดำเนินการตามโครงการในอนาคต
  ตามที่ได้เปิดเผยข้อมูลไว้ในรายงานประจำปีของบริษัทฯ ในปี 2550
  เพื่อนำไปสู่การเป็นกลุ่มบริษัทธุรกิจบันเทิงครบวงจรดังนี้

-   บริษัท อินเด็กซ์ อีเว้นท์ เอเจนซี่ จำกัด (มหาชน)
    ซึ่งเป็นบริษัทย่อยได้ลงทุนในหุ้นสามัญของบริษัท ดี ซิกซ์ตี้ ทรี จำกัด จำนวน 15,000 หุ้น
    ในราคาหุ้นละ 1,000 บาท เป็นจำนวนเงิน 15 ล้านบาท คิดเป็นร้อยละ 50
    ของทุนจดทะเบียนของบริษัทดังกล่าว
    เพื่อดำเนินธุรกิจด้านให้บริการประกอบกิจการจัดสร้างเวที อุปกรณ์เวที จัดหาร้านแสดงสินค้า
    และอื่นๆ ที่เกี่ยวข้องกับการแสดงบนเวที และการแสดงสินค้าทุกชนิด

-   บริษัทฯได้ลงทุนเพิ่มในหุ้นสามัญของบริษัท 3 อาร์ดี จำกัด ซึ่งเป็นบริษัทย่อยจำนวน 45,000
    หุ้น ในราคาหุ้นละ 100 บาท เป็นจำนวนเงิน 4.5 ล้านบาท
    ซึ่งทำให้สัดส่วนการลงทุนในบริษัทดังกล่าวเพิ่มขึ้นจากเดิมร้อยละ 50 เป็นร้อยละ 70
    และต่อมาในเดือนมิถุนายน 2551 บริษัทฯได้ซื้อหุ้นเพิ่มทุนจำนวน 56,000 หุ้น ในราคาหุ้นละ
    100 บาท เป็นจำนวนเงิน 5.6 ล้านบาท
    ซึ่งการซื้อหุ้นเพิ่มทุนดังกล่าวทำให้สัดส่วนในการลงทุนในบริษัทดังกล่าวยังคงเท่าเดิมคือร้อยละ
    70 โดยบริษัทดำเนินธุรกิจให้บริการรับออกแบบกลยุทธ์ในการทำการตลาด

-   ในเดือนมีนาคม 2551 บริษัทฯได้ลงทุนทั้งหมดเพิ่มในหุ้นสามัญของบริษัท จีเอ็มเอ็ม มีเดีย
    จำกัด (มหาชน) ซึ่งเป็นบริษัทย่อยจำนวน 204,100 หุ้น ในราคาหุ้นละ 14.02 บาท
    เป็นจำนวนเงิน 2.9 ล้านบาท
    ซึ่งทำให้สัดส่วนการลงทุนในบริษัทดังกล่าวเพิ่มขึ้นจากเดิมร้อยละ 79.4 เป็นร้อยละ 79.5
    และต่อมาในเดือนเมษายน 2551 บริษัทฯได้ลงทุนเพิ่มในหุ้นสามัญในบริษัทฯดังกล่าวอีกจำนวน
    495,900 หุ้น ในราคาหุ้นละ 13.74 – 14.04 บาท เป็นจำนวนเงิน 6.9 ล้านบาท
    ซึ่งทำให้สัดส่วนการลงทุนในบริษัทดังกล่าวเพิ่มขึ้นจากเดิมร้อยละ 79.5 เป็นร้อยละ 79.8

-   บริษัท แมส มอนิเตอร์ จำกัด ซึ่งเป็นบริษัทย่อยได้ลงทุนเพิ่มในหุ้นสามัญของบริษัท ดีทอล์ค
    จำกัด ซึ่งเป็นบริษัทย่อย จำนวน 2,000 หุ้น ในราคาหุ้นละ 36,250 บาท เป็นจำนวนเงิน
    72.5 ล้านบาท ซึ่งทำให้สัดส่วนการลงทุนในบริษัทดังกล่าวเพิ่มขึ้นจากเดิมร้อยละ 31
    เป็นร้อยละ 51

(2) ผลการดำเนินงาน

  ภาพรวมของผลการดำเนินงานที่ผ่านมา

  []

  ในปี 2551 มีรายได้รวมทั้งสิ้น 7,806.10 ล้านบาท เพิ่มขึ้น 519.86 ล้านบาท คิดเป็นร้อยละ7
  เปรียบเทียบกับรายได้รวม จำนวน 7,286.24 ล้านบาทในปี 2550 และ กำไรสุทธิรวม
  705.32 ล้านบาท เพิ่มขึ้น 203.08 ล้านบาท คิดเป็นร้อยละ 40.4 เมื่อเทียบกับปี 2550
  ที่มีกำไรสุทธิ 502.2 ล้านบาท

  อัตรากำไรขั้นต้นของกลุ่มบริษัทฯ อยู่ที่ร้อยละ 46 เพิ่มขึ้นจากร้อยละ 45 ในปี 2550
  ค่าใช้จ่ายในการขายและบริหารรวมมีจำนวน 2,455.02 ล้านบาท เพิ่มขึ้นเพียง 53.82
  ล้านบาทจากปี 2550 เมื่อเปรียบเทียบกับรายได้
  อัตราส่วนของค่าใช้จ่ายในการขายและบริหารต่อรายได้จึงลดลงจากร้อยละ 33ในปี 2550
  เหลือร้อยละ 31 ในปี 2551 เป็นผลมาจากการควบคุมต้นทุนค่าใช้จ่าย
  และมีการบริหารความเสี่ยงอย่างต่อเนื่อง

  ผลการดำเนินงานที่ผ่านมาของแต่ละธุรกิจ

  ธุรกิจเพลงมีรายได้รวมจากการจำหน่ายสินค้าและค่าลิขสิทธิ์เพลงในปี 2551 จำนวน 2,723.37
  ล้านบาท ใกล้เคียงกับปี 2550 ที่มีรายได้ 2,700.87 ล้านบาท
  โดยมีจำนวนอัลบั้มของเพลงที่ออกในปี 2551 จำนวน 211 อัลบั้ม เทียบกับจำนวน 216 อัลบั้ม
  ในปี 2550 โดยในปีที่ผ่านมา
  พฤติกรรมของผู้บริโภคได้มีการเปลี่ยนแปลงจากการบริโภคสินค้าเพลงในรูป เทป ซีดี วีซีดี
  เป็นการบริโภคในรูปแบบของดิจิทัลมิวสิคมากขึ้น โดยรวมรายได้สินค้าเพลง และลิขสิทธิ์
  โตขึ้นร้อยละ 4 ซึ่งส่วนหนึ่งมาจากการพัฒนาช่องทางและวิธีการจำหน่าย
  และความสามารถในการตอบสนองการเปลี่ยนแปลงของไลฟ์สไตล์ของผู้บริโภคและความต้องการของคู่ค้า
  ผ่านวิธีการทำการตลาดเฉพาะกลุ่ม (Segmented Marketing)
  และการริเริ่มระบบสมาชิกรายเดือน (Subscription Marketing)

  ธุรกิจการจัดคอนเสิร์ตมีรายได้รวมในปี 2551 จำนวน 378.03 ล้านบาท
  เพิ่มขึ้นจากช่วงระยะเวลาเดียวกันของปี 2550 ที่มีรายได้ 291.25 ล้านบาท
  คิดเป็นอัตราร้อยละ 30
  เนื่องจากมีการจัดคอนเสิร์ตของศิลปินที่ได้รับความนิยมจากผู้บริโภคเพิ่มขึ้น

  ธุรกิจการจัดการและบริหารศิลปินมีรายได้รวมในปี 2551 จำนวน 577.43 ล้านบาท
  ซึ่งเพิ่มขึ้นจากช่วงระยะเวลาเดียวกันของปี 2550 ที่มีรายได้ 543.48 ล้านบาท
  คิดเป็นอัตราร้อยละ 6 อันเป็นผลมาจากงานจ้างและ กิจกรรมต่างๆ ที่มีมากขึ้นทั้งในส่วนของ
  Music และ Non-Music ได้แก่ งาน Presenter ต่างๆ

ธุรกิจภาพยนตร์มีรายได้รวมจากการผลิตภาพยนตร์และภาพยนตร์โฆษณาในปี 2551

จำนวน 220.45 ล้านบาท ลดลงจากช่วงระยะเวลาเดียวกันของปี 2550 ที่มีรายได้ 401.68
ล้านบาท

เนื่องจากในปี 2550 มีรายได้จากการขายสิทธิ์ในต่างประเทศมากกว่าปี 2551 อย่างมีนัยสำคัญ

นอกจากนี้ในปี 2551 บริษัทได้ยกเลิกธุรกิจรับจ้างผลิตภาพยนตร์โฆษณาอีกด้วย ทั้งนี้ในปี 2551มี

ภาพยนตร์ใหม่ออกฉายทั้งหมด 5 เรื่อง เท่ากับปี 2550

  ธุรกิจสื่อวิทยุมีรายได้รวมจำนวน 669.15 ล้านบาท สูงกว่าปี 2550 ที่มีรายได้ 612.72
  ล้านบาท ซึ่งแม้ว่าภาวการณ์แข่งขันในธุรกิจวิทยุยังสูงขึ้นอย่างต่อเนื่อง
  แต่ทางบริษัทก็ยังคงมุ่งเน้นการปรับปรุงรายการคุณภาพให้ได้รับความนิยม (Rating) สูงอยู่เสมอ
  โดยเฉพาะคลื่นหลักของบริษัทฯ Green Wave ที่ยังคงรักษาลูกค้าสื่อโฆษณาไว้ได้อย่างต่อเนื่อง
  (ในปี 2551 บริษัทมีการบริหาร 4 สถานีเท่ากับปี 2550 )

  ธุรกิจสื่อโทรทัศน์มีรายได้รวมจำนวน 1,450.45 ล้านบาทเพิ่มขึ้นจาก 1,185.62 ล้านบาท ใน

  ปี 2550 คิดเป็นเพิ่มขึ้นในอัตราร้อยละ 22 อันเป็นผลมาจากความโดดเด่นของละครจบในตอน
  (Sit Com ) ที่ได้รับความนิยมอย่างต่อเนื่อง
  ละครหลังข่าวที่มีเนื้อหาน่าติดตามมากขึ้นรวมถึงรายการ

  วาไรตี้ และเกมส์โชว์ ที่มุ่งเน้นกลุ่มวัยรุ่น

  ธุรกิจสื่อสิ่งพิมพ์มีรายได้รวม 253.85 ล้านบาท ลดลงเล็กน้อยจาก 261.06ล้านบาทในปี 2550
  ในขณะที่ภาวะอุตสาหกรรมของสื่อสิ่งพิมพ์โดยรวมลดลงเป็นจำนวนมาก
  อันเป็นผลมาจากภาวะการแข่งขันที่สูงขึ้นอย่างต่อเนื่อง
  และมีการลดงบโฆษณาผ่านสื่อสิ่งพิมพ์มากขึ้น

  ธุรกิจให้บริการสร้างสรรค์และจัดกิจกรรมทางการตลาดมีรายได้รวม 1,179.68 ล้านบาท
  เพิ่มขึ้น 253.70 ล้านบาทจากปี 2550 ซึ่งเป็นผลมาจากการงานส่วนใหญ่ที่บริษัทลูกของกลุ่มบริษัท
  คือ Index Event Agency ได้มาจากทั้งภาครัฐบาล และภาคเอกชน

(3) ฐานะทางการเงิน

1)  สินทรัพย์

  กลุ่มบริษัทมีสินทรัพย์รวม ณ วันที่ 31 ธันวาคม 2551 จำนวน 6,813 ล้านบาท เพิ่มขึ้น 94
  ล้านบาทจากปีก่อนซึ่งมีจำนวน 6,718 ล้านบาท เป็นการเพิ่มขึ้นจากส่วนของสินทรัพย์หมุนเวียน
  91 ล้านบาทและอีก 3 ล้านบาทจากสินทรัพย์ไม่หมุนเวียน สินทรัพย์หมุนเวียนที่เพิ่มขึ้นคือ
  ลูกหนี้การค้ากิการที่ไม่เกี่ยวข้องสุทธิ 42 ล้านบาท และรายได้ค้างรับจากกิจการที่ไม่เกี่ยวข้อง
  54 ล้านบาท การเพิ่มขึ้นของสินทรัพย์ไม่หมุนเวียน 3 ล้านบาท
  เกิดจากผลสุทธิของเงินลงทุนระยะ ยาวที่มีราคาตลาดลดลง 106
  ล้านบาทกับการเพิ่มขึ้นของการลงทุนในอุปกรณ์รวมทั้งสิทธิการเช่า ในการขยายสาขาร้านค้า
  และการลงทุนเพิ่มในบริษัทร่วม 116 ล้านบาท

  เงินสดและรายการเทียบเท่าเงินสดมีจำนวน 1,067 ล้านบาท ลดลง 61 ล้านบาทจากปีก่อน
  กิจการมีกระแสเงินสดรับสุทธิจากการดำเนินงาน 886 ล้านบาทสูงกว่าปีก่อน262 ล้านบาท
  โดยนำมาใช้ในการลงทุนซื้อทรัพย์สิน 297 ล้านบาท และจ่ายเงินปันผล 549 ล้านบาท
  บริษัทยังคงระดับของเงินสดเพื่อรักษาสภาพคล่องที่ดีและฐานะทางการเงินที่เข้มแข็งของกลุ่มบริษัทเสมอมา

2)  อัตราส่วนที่สำคัญ

จากผลการดำเนินงานของกลุ่มบริษัทที่มีกำไรที่เพิ่มขึ้นถึงร้อยละ 40 อัตราส่วน
ความสามารถในการทำกำไรจึงสูงขึ้น ได้แก่ อัตรากำไรสุทธิร้อยละ 9.04 ของยอดขาย เพิ่มขึ้น
จากร้อยละ 6.89 และอัตราผลตอบแทนผู้ถือหุ้นร้อยละ 23.70 เพิ่มขึ้นจาก 17.05 อัตราที่เกี่ยวกับ
เงินปันผลจึงเปลี่ยนแปลงไปในทิศทางเดียวกัน คือ อัตราการจ่ายปันผลที่สูงขึ้น 1.25 บาทต่อหุ้น
(Dividend Yield 86.84%) เพิ่มขึ้นจากปีก่อนที่มีการจ่ายเงินปันผลที่ 0.65 บาทต่อหุ้น
(Dividend Yield 63.42%)

บริษัทยังคงรักษาสภาพคล่องโดยมี อัตราส่วนสภาพคล่องเท่ากับ 1.47 เท่าลดลงเพียง เล็กน้อยจาก
1.54 เท่าในปี 2550 และมีอัตราส่วนหนี้สินต่อผู้ถือหุ้นที่ 0.85 เท่าไม่แตกต่างจาก 0.84 เท่าในปี
2550

3)  โครงสร้างเงินทุน

-   หนี้สิน

  ณ วันที่ 31 ธันวาคม 2551 กลุ่มบริษัทมีหนี้สินรวม 3,138 ล้านบาท เพิ่มขึ้น 67
  ล้านบาทจากปีก่อน จากการเพิ่มขึ้นของรายได้รับล่วงหน้า 76 ล้านบาท
  ส่วนของเงินกู้ยืมจากธนาคารทั้งเงินเบิกเกินบัญชีและหนี้สินระยะยาวรวม ลดลง 24 ล้านบาท

  หนี้สินหมุนเวียนมีจำนวน 2,675 ล้านบาท หรือ ร้อยละ 85 ของหนี้สินรวม
  อัตราส่วนสภาพคล่องเท่ากับ 1.47 เท่า และอัตราส่วนของหนี้สินรวมต่อส่วนของผู้ถือหุ้นเท่ากับ
  0.85 ซึ่งเป็นระดับที่ใกล้เคียงกับปีที่ผ่านมา

-   ส่วนของผู้ถือหุ้น

  กลุ่มบริษัทมีส่วนของผู้ถือหุ้น ณ วันที่ 31 ธันวาคม 2551 ทั้งสิ้นจำนวน 3,675 ล้านบาท
  เมื่อเทียบกับจำนวน 3,647 ล้านบาท ณ วันที่ 31 ธันวาคม 2550 เพิ่มขึ้น 34 ล้านบาท

  บริษัทมีทุนจดทะเบียนเพิ่มขึ้น 40.556 ล้านบาท
  เพื่อใช้ในการชำระค่าขายหุ้นให้แก่ผู้ถือหุ้นของบริษัทย่อยคือ บริษัท จีเอ็มเอ็ม มีเดีย จำกัด
  (มหาชน) ตามแผนการปรับโครงสร้างการถือหุ้นที่ได้รับอนุมัติจากที่ประชุมผู้ถือหุ้นของบริษัทแล้ว

4)  ปัจจัยและอิทธิพลหลักที่อาจมีผลต่อผลการดำเนินงานและฐานะการเงินในอนาคต

  ไม่มี

  12.3 ค่าตอบแทนของผู้สอบบัญชี

  ในรอบปีบัญชี 2551 กลุ่มบริษัทได้แต่งตั้งคุณศิราภรณ์ เอื้ออนันต์กุล ของบริษัท สำนักงาน เอินส์ท
  แอนด์ ยัง เป็นผู้สอบบัญชีผู้ลงนามรับรองงบการเงินของบริษัท ค่าตอบแทนผู้สอบัญชีของกลุ่มบริษัท
  เป็นค่าตอบแทนจากการสอบบัญชี จำนวน 9.47 ล้านบาท และไม่มีค่าตอบแทนจากค่าบริการอื่น
  แต่อย่างใด
  ไม่ว่าในรอบบัญชีที่ผ่านมาหรือที่ต้องจ่ายในอนาคตอันเกิดจากการตกลงที่ยังให้บริการไม่แล้วเสร็จในรอบปีบัญชี